bluuebunny/crossref_metadata_2025 huggingface dataset:
Tumour-to-normal tissue (T/N) dosimetry ratios role in assessment of 90Y selective internal radiation therapy (SIRT)
Authors: Knešaurek Karin , Martinez Ricardo Bello , Ghesani Munir
Published: November 2021

Objective:

The purpose of our work is to assess the role of tumour-to-normal tissue (T/N) dosimetry ratios for predicting response in patients undergoing locoregional therapy to the liver with 90Y microspheres.

Methods:

A total of 39 patients (7 female:32 male, mean age 68.3 ± 7.6 years), underwent positron emission tomography (PET)/CT imaging after treatment with 90Y microspheres. For attenuation correction and localization of the 90Y microspheres, the low-dose, non-diagnostic CT images from PET/CT were used. The acquisition took 15 min and the reconstruction matrix size was 200 × 200 × 75 mm and voxel size of 4.07 × 4.07 × 3.00 mm. For dosimetry calculations, the local deposition method with known activity of 90Y was used. For each patient, regions of interest for tumour(s) and whole liver were manually created; the normal tissue region of interest was created automatically. mRECIST criteria on MRI done at 1 month post-treatment and subsequently every 3 months after 90Y treatment, were used to assess response.

Results:

For 39 patients, the mean liver, tumour and normal tissue doses (mean ± SD) were, 55.17 ± 26.04 Gy, 911.87 ± 866.54 Gy and 47.79 ± 20.47 Gy, respectively. Among these patients, 31 (79%) showed complete response (CR) and 8 (21%) showed progression of disease (PD). For patients with CR, the mean T/N dose ratio obtained was 24.91 (range 3.09–80.12) and for patients with PD, the mean T/N dose ratio was significantly lower, at 6.69 (range 0.36–14.75).

Conclusion:

Our data show that patients with CR have a statistically higher T/N dose ratio than those with PD. Because, the number of PD cases was limited and partial volume effect was not considered, further investigation is warranted.

Advances in knowledge:

T/N dosimetry ratios can be used for assessing response in patients undergoing locoregional therapy to the liver with 90Y microspheres.
Radiopaque drug-eluting embolisation beads as fiducial markers for stereotactic liver radiotherapy
Authors: Beaton Laura , Daly Mairead , Tregidgo Henry FJ , Grimes Helen , Moinuddin Syed , Stacey Chris , Znati Sami , Hague Julian , Bascal Zainab A , Wilde Paul E , Cooper Sarah , Bandula Steven , Lewis Andrew L , Clarkson Matthew J , Sharma Ricky A
Published: November 2021

Objective:

To determine the feasibility of using radiopaque (RO) beads as direct tumour surrogates for image-guided radiotherapy (IGRT) in patients with liver tumours after transarterial chemoembolisation (TACE).

Methods:

A novel vandetanib-eluting RO bead was delivered via TACE as part of a first-in-human clinical trial in patients with either hepatocellular carcinoma or liver metastases from colorectal cancer. Following TACE, patients underwent simulated radiotherapy imaging with four-dimensional computed tomography (4D-CT) and cone-beam CT (CBCT) imaging. RO beads were contoured using automated thresholding, and feasibility of matching between the simulated radiotherapy planning dataset (AVE-IP image from 4D data) and CBCT scans assessed. Additional kV, MV, helical CT and CBCT images of RO beads were obtained using an in-house phantom. Stability of RO bead position was assessed by comparing 4D-CT imaging to CT scans taken 6–20 days following TACE.

Results:

Eight patients were treated and 4D-CT and CBCT images acquired. RO beads were visible on 4D-CT and CBCT images in all cases and matching successfully performed. Differences in centre of mass of RO beads between CBCT and simulated radiotherapy planning scans (AVE-IP dataset) were 2.0 mm mediolaterally, 1.7 mm anteroposteriorally and 3.5 mm craniocaudally. RO beads in the phantom were visible on all imaging modalities assessed. RO bead position remained stable up to 29 days post TACE.

Conclusion:

RO beads are visible on IGRT imaging modalities, showing minimal artefact. They can be used for on-set matching with CBCT and remain stable over time.

Advances in knowledge:

The role of RO beads as fiducial markers for stereotactic liver radiotherapy is feasible and warrants further exploration as a combination therapy approach.
Assessment of body composition and association with clinical outcomes in patients with lung and colorectal cancer
Authors: Sakai Naomi S , Bhagwanani Anisha , Bray Timothy JP , Hall-Craggs Margaret A , Taylor Stuart Andrew
Published: November 2021

Objectives:

To assess body composition in patients with non-small cell lung cancer (NSCLC) and colorectal cancer using whole-body MRI and relate this to clinical outcomes.

Methods:

53 patients with NSCLC (28 males, 25 females; mean age 66.9) and 74 patients with colorectal cancer (42 males, 32 females; mean age 62.9) underwent staging whole-body MRI scans, which were post-processed to derive fat mass (FM), fat free mass (FFM) and skeletal muscle (SM) indices and SM fat fraction (FF). These were compared between the two cancer cohorts using two-sided t-tests and the chi-squared test. Measurements of body composition were correlated with outcomes including length of hospital stay, metastatic status and mortality.

Results:

Patients with NSCLC had significantly lower FFM (p = 0.0071) and SM (p = 0.0084) indices. Mean SM FF was greater in patients with NSCLC (p = 0.0124) and was associated with longer hospital stay (p = 0.035). There was no significant relationship between FM, FFM and SM indices and length of hospital stay, metastatic status or mortality.

Conclusions:

Patients with NSCLC had lower FFM and SM indices than patients with colorectal cancer and greater SMFF, indicating lower SM mass with fatty infiltration. These findings reflect differences in the phenotype of the two groups and suggest patients with lung cancer are more likely to require additional nutritional support.

Advances in knowledge:

Body composition differs between NSCLC and colorectal cancer. Patients with NSCLC have both a reduced SM mass and greater SM FF suggesting that they are more nutritionally deplete than patients with colorectal cancer.
Η πρόσληψη της ελληνικής επανάστασης στη δημόσια σφαίρα του ελληνικού κράτους
Authors: Πουλιάσης Ευστάθιος
Published: November 2021

Η παρούσα διδακτορική διατριβή μελετά την πρόσληψη της Ελληνικής Επανάστασης κατά τη διάρκεια του 19ου και στις αρχές του 20ου αιώνα σε συνάρτηση με τη σταδιακή συγκρότηση της ελληνικής Δημόσιας Σφαίρας. Συγκεκριμένα, διερευνώνται τα ελληνόγλωσσα βιβλία και οι μεταφράσεις έργων για την Επανάσταση του 1821, καθώς επίσης και τα αντίστοιχα δημοσιεύματα στον περιοδικό́ τύπο της εξεταζόμενης περιόδου. Η διατριβή διακρίνεται σε δύο μέρη. Στο πρώτο μέρος παρουσιάζονται και αναλύονται τα ποσοτικά δεδομένα της έρευνας: οι τάσεις της εκδοτικής παραγωγής, τα είδη των έργων και των άρθρων, οι τόποι έκδοσής τους, οι διακυμάνσεις στην κυκλοφορία τους, όπως επίσης και τα κοινωνικά χαρακτηριστικά των συγγραφέων. Στο δεύτερο μέρος διερευνάται η πρόσληψη του Εικοσιένα από τους λόγιους του 19ου και των αρχών του 20ου αιώνα. Αναλύονται παραδειγματικά οι διαφορετικές και συχνά αντικρουόμενες μεταξύ τους ιδέες και αντιλήψεις για τα υπό διαμόρφωση την περίοδο αυτή όρια της εθνικής ιστορίας, τα αίτια του Αγώνα, τη Φιλική Εταιρεία, την Ευρώπη, καθώς και για την πολιτική́ συγκρότηση των επαναστατημένων Ελλήνων. Η διερεύνηση των διαφορετικών αντιλήψεων γύρω από τα ζητήματα αυτά, μας επιτρέπει να κατανοήσουμε ευρύτερες τάσεις, συμπεριφορές και ιδέες της εποχής. Συμπερασματικά, από την ποσοτική και ποιοτική έρευνα ενός ανεξερεύνητου εν πολλοίς υλικού, αναδείχθηκε, παρά τις όποιες διακυμάνσεις του, το έντονο ενδιαφέρον της ελληνικής κοινωνίας για την επανάσταση του 1821 και σκιαγραφήθηκαν τα κοινωνικά χαρακτηριστικά των προσώπων που συνέγραψαν σχετικά έργα ή άρθρα. Παράλληλα, εντοπίστηκαν και μελετήθηκαν οι διαφορετικές κρίσεις και ερμηνείες που διατυπώθηκαν στην έντυπη Δημόσια Σφαίρα της εποχής γύρω από σημαντικές πτυχές του Αγώνα, συμβάλλοντας έτσι στην κατανόηση της πρόσληψης της Ελληνικής Επανάστασης, αλλά και ευρύτερα στην μελέτη της Δημόσιας ιστορίας του 19ου και των αρχών του 20ου αιώνα.
Καταλυτική υδρογονοεπεξεργασία υποβαθμισμένων πετρελαϊκών κλασμάτων και λιπιδίων προς παραγωγή υβριδικών καυσίμων
Authors: Νταγκονίκου Βασιλική
Published: November 2021

Ο σκοπός της παρούσας διδακτορικής διατριβής είναι η αναβάθμιση υποβαθμισμένων πετρελαϊκών κλασμάτων με χρήση υγρής υπολειμματικής βιομάζας, ώστε να εξεταστεί το δυνητικά διπλό όφελος της ενσωμάτωσης της βιομάζας σε υφιστάμενες μονάδες διυλιστηρίου. Πιο συγκεκριμένα, εξετάστηκε η αναβάθμιση του Gasoil καταλυτικής πυρόλυσης (Light Cycle Oil, LCO) με χρήση τηγανελαίου (Waste Cooking Oil, WCO) μέσω της καταλυτικής συν-υδρογονοεπεξεργασίας. Το LCO αποτελεί ένα από τα βασικά προϊόντα του διυλιστηρίου και θεωρείται ένα δυνητικό συστατικό ανάμιξης του ντήζελ, ενώ η αναβάθμισή του παρουσιάζει ιδιαίτερες προκλήσεις λόγω κάποιων αρνητικών και ανασταλτικών ιδιοτήτων που παρουσιάζει. Από την άλλη, το WCO είναι μία υπολειμματική υγρή βιομάζα, η οποία συναντάται σε σημαντικές ποσότητες και η αξιοποίηση της οποίας απασχολεί όλο και περισσότερο την επιστημονική κοινότητα. Προκειμένου να επιτευχθεί η αναβάθμιση του LCO εφαρμόστηκαν δύο τεχνολογίες: η τεχνολογία της απόσταξης και η τεχνολογία της υδρογονοεπεξεργασίας. Στα πειράματα υδρογονοεπεξεργασίας εξετάστηκαν διαφορετικές λειτουργικές παράμετροι και διαφορετικές αναλογίες του LCO, του WCO και ενός πετρελαϊκού κλάσματος του gasoil. To πειραματικό μέρος της διατριβής πραγματοποιήθηκε στο Ινστιτούτο Χημικών Διεργασιών και Ενεργειακών Πόρων του Ερευνητικού Κέντρου Έρευνας και Τεχνολογικής Ανάπτυξης (ΕΚΕΤΑ) όπου προσομοιάστηκαν συνθήκες λειτουργίας ενός διυλιστηρίου. Όλα τα τελικά προϊόντα που προέκυψαν από τα πειράματα οδηγήθηκαν και αναλύθηκαν στο εργαστήριο Τεχνολογίας Καυσίμων και Λιπαντικών της Σχολής Χημικών Μηχανικών του Ε.Μ.Π. Αφού ολοκληρώθηκαν οι αναλύσεις ακολούθησε η ανάλυση και η αξιολόγηση των αποτελεσμάτων προκειμένου να εξαχθούν τα συμπεράσματα της έρευνας, ενώ παράλληλα πραγματοποιήθηκε βιβλιογραφική έρευνα προκειμένου να εξηγηθούν κάποια φαινόμενα. Τα αποτελέσματα έδειξαν ότι ο συνδυασμός των δύο τεχνολογιών, της απόσταξης και της υδρογονοεπεξεργασίας, καθώς και η ανάμιξη του LCO με το WCO και με πετρελαϊκά κλάσματα μπορούν να οδηγήσουν στην αναβάθμιση αυτού, καθώς το LCO μετατράπηκε σε ένα καύσιμο καλύτερης ποιότητας το οποίο εν δυνάμει θα μπορούσε να αποτελέσει ένα αξιοποιήσιμο προϊόν για τη βιομηχανία ενσωματώνοντάς παράλληλα και την προσθήκη μιας υπολειμματικής βιομάζας.
Μοντελοποίηση, πρόβλεψη και έλεγχος της κίνησης σε δίκτυα υπολογιστών με χρήση τεχνικών στατιστικής επεξεργασίας σημάτων
Authors: Γιαννόπουλος Ιορδάνης
Published: November 2021

Ο σκοπός αυτής της διατριβής είναι να μοντελοποιήσει τη κίνηση του δικτύου που παράγεται σε ένα δικτυακό-κόμβο υπολογιστών (δρομολογητή) συνδεδεμένο σε έναν Ελληνικό Πάροχο Υπηρεσιών Διαδικτύου (ISP) κατά τη διάρκεια ενός χρονικού διαστήματος στο οποίο οι διαχειριστές δικτύου δεν έχουν πρόσβαση σε πληροφορίες κίνησης. Συνήθως, τέτοια διαστήματα εμφανίζονται σε βιομηχανικούς δικτυακούς-κόμβους κάθε 5 ή 15 λεπτά σύμφωνα με τις προδιαγραφές τους. Η συχνότερη παροχή πληροφοριών στους διαχειριστές μπορεί να προκαλέσει σημαντική καθυστέρηση και να επηρεάσει αρνητικά την απόδοση του δικτυακού-κόμβου. Το προτεινόμενο μοντέλο προβλέπει την εξέλιξη του αριθμού των χρηστών και της ζήτησης εύρους ζώνης σε αυτό το διάστημα 5 λεπτών (15 λεπτών). Το μοντέλο είναι χρήσιμο επειδή οι διαχειριστές μπορούν να κάνουν έγκαιρες διορθωτικές ενέργειες, βελτιώνοντας έτσι τη συνολική Ποιότητα Υπηρεσίας (QoS). Η μεθοδολογία μοντελοποίησης βασίζεται στην έννοια της μέσης επαναφοράς στοχαστικής διαδικασίας με κάποιες τροποποιήσεις για την προσαρμογή της συμπεριφοράς των χρηστών με τον δικτυακό-κόμβο εντός κάθε χρονικού διαστήματος. Η διαδικασία ελέγχεται προσαρμοστικά από έναν αναλογικό ελεγκτή ρυθμίζοντας την χωρητικότητα του δικτυακού-κόμβου. Επιπλέον, δοκιμάζεται μια άλλη μεθοδολογία που μοντελοποιεί την εξέλιξη των χρηστών και τη ζήτηση τους εύρους ζώνης εντός του διαστήματος των 5 λεπτών (15 λεπτών). Αυτό βασίζεται σε μια γραμμική στοχαστική διαφορική εξίσωση πρώτης τάξης που οδηγείται από τυχαίες διαταραχές και έναν προσαρμοστικό αναλογικό ολοκληρωτικό διαφορικό (PID) ελεγκτή, που χρησιμοποιείται για τον έλεγχο της στοχαστικής διαδικασίας προς την εκτίμησή της στο τέλος του χρονικού διαστήματος. Τέλος, παρουσιάζουμε μια μεθοδολογία για τον προσδιορισμό προσαρμοστικών εκτιμήσεων της ζήτησης του ρυθμού κίνησης του δικτυακού-κόμβου και της εξέλιξής του κατά τη διάρκεια του διαστήματος 5 λεπτών με βάση ένα αυτοπαλίνδρομο AR(n) μοντέλο που χρησιμοποιεί ένα μέγεθος παραθύρου του προηγούμενου ρυθμού κίνησης του δικτυακού-κόμβου με δεδομένα σε πραγματικό χρόνο, και συντελεστές που καθορίζονται από ένα φίλτρο Κάλμαν. Η εξέλιξη εντός του διαστήματος 5 λεπτών στην εκτίμηση AR(n) βασίζεται στην τροποποιημένη μέση στοχαστική διαδικασία επαναφοράς που εισήχθη παραπάνω με παραμετρικά προσαρμοσμένους συντελεστές, με τον μέσο όρο της διαδικασίας να είναι η εκτίμηση AR(n). Για όλα τα προαναφερθέντα μοντέλα, πραγματοποιήθηκαν προσομοιώσεις στο περιβάλλον MATLAB/Simulink που επαληθεύουν την εγκυρότητά τους όσον αφορά τα υποκείμενα στατιστικά χαρακτηριστικά που είναι παρόμοια με αυτά των αρχικών δεδομένων πραγματικής κίνησης δικτυακού-κόμβου.
Management of cellular broadband networks by means of machine learning techniques
Authors: Μάργαρης Αριστοτέλης
Published: November 2021

Τα κυψελωτά δίκτυα κινητών επικοινωνιών είναι μία από τις τεχνολογίες με την μεγαλύτερη επίδραση στην σημερινή βιομηχανία των τεχνολογιών επικοινωνιών και πληροφορικής. Παρέχουν ασύρματη πρόσβαση στο διαδίκτυο αλλά και μια πληθώρα άλλων υπηρεσιών με πάρα πολύ υψηλή διαθεσιμότητα και αποτελεσματικότητα. Η εξέλιξη αυτής της τεχνολογίας έρχεται με την ωρίμανση των δικτύων προδιαγραφών 3GPP, η πρόοδος των οποίων υπόσχεται να παρέχει ακόμα υψηλότερη ποιότητα υπηρεσιών, περισσότερες δυνατότητες αλλά και λύσεις σε προβλήματα των παλαιότερων γενεών. Για την επίτευξη αυτών των στόχων, οι κατασκευαστές αυτής της τεχνολογίας πρέπει να αναλύσουν προσεκτικά την πολυπλοκότητα αυτών των δικτύων αλλά και των δυνατοτήτων εγκατάστασης τους και να παρέχουν ευφυές λογισμικό διαχείρισης τους. Διαφοροποιήσεις σε κυψελωτά δίκτυα τύπου 3GPP όπως τα ετερογενή κυψελωτά δίκτυα αλλά και τα «υπερ-πυκνά» δίκτυα είναι εξελίξεις αυτών των δικτύων με αυξημένη πολυπλοκότητα και δυνατότητες που βρίσκεται στη βιβλιογραφία. Μέσω αυτών των δυνατοτήτων μπορούμε να βελτιώσουμε τους διάφορους λειτουργικούς στόχους της υποδομής όπως ενεργειακή αποδοτικότητα, δικτυακές επιδόσεις και αποφυγή σφαλμάτων. Αυτή η διδακτορική διατριβή έχει ως σκοπό να αναλύσει διαφορετικές προσεγγίσεις βελτιστοποίησης ετερογενών δικτύων καταλήγοντας έτσι σε προτάσεις για επέκταση τους επηρεάζοντας όσο το δυνατών περισσότερους στόχους-κλειδιά. Στατική διαχείριση και ρύθμιση σε συνδυασμό με συλλογή γνώσης θα χρησιμοποιηθεί για την βελτίωση ενεργειακή επίδοσης σεναρίων-κλειδιών για την 4η γενιάς κινητής τηλεφωνίας. Αλγόριθμοι δυναμικού διαμοιρασμού πόρων θα χρησιμοποιηθούν σαν μία μέθοδος διαχείρισης πραγματικού χρόνου με σκοπό την βελτίωση ποιότητας υπηρεσιών σε μικρό-κλίμακα. Τέλος, μοντέλα μηχανικής μάθησης θα εκπαιδευτούν σε ιστορικά δεδομένα με σκοπό την πρόβλεψη των λειτουργικών δεικτών του δικτύου, εκτίμηση της πιθανότητας δικτυακής υπερφόρτωσης και αναγνώριση άγνωστων ομάδων δικτυακών στοιχείων βασισμένα στην συμπεριφορά τους. Αυτές οι προβλέψεις θα βοηθήσουν την διαχείριση της υποδομής στην ενεργοποίηση αντίμετρων για την αποφυγή της υποβάθμισης της ποιότητας υπηρεσιών αλλά και την επικράτηση των προδιαγραφών της τεχνολογίας. Αυτές θα οδηγήσουν επίσης στην ελάττωση του OPEX αλλά και του ενεργειακού αποτυπώματος του συστήματος οδηγώντας έτσι σε βιώσιμες και επιτυχημένες επενδύσεις για τους παρόχους. Το πλαίσιο ανάπτυξης για αυτούς τους αλγορίθμους είναι ένα αυτοσχέδιο πρωτότυπο προσομοιωτή ετερογενών δικτύων και πλατφόρμα εκτέλεσης πειραματικών αλγορίθμων. Αυτό το σύστημα σχεδιάστηκε με βάση τις πρότυπες προδιαγραφές προσομοίωσης τέτοιων συστημάτων και τα ρεαλιστικά δεδομένα που θα εξαχθούν από αυτό θα βοηθήσουν στην υπεράσπιση της αποτελεσματικότητας των προτεινόμενων αλγορίθμων για την ένταξη τους στην τεχνολογία κυψελωτών επικοινωνιών 3GPP.
Αριθμητική προσομοίωση της αλληλεπίδρασης της αιματικής ροής με την αορτική βαλβίδα και τα εύκαμπτα τοιχώματα της αορτικής ρίζας
Authors: Βλάχας Παύλος
Published: November 2021

Στον χώρο της μηχανικής των ρευστών αυξανόμενο ενδιαφέρον παρουσιάζει η ανάλυση των βιορροών, δηλαδή των ροών που λαμβάνουν χώρα σε ζώντες οργανισμούς και σχετίζονται με βιολογικές διεργασίες. Η επιστήμη της υπολογιστικής ρευστοδυναμικής αποτελεί πολύτιμο εργαλείο για την ενδελεχή μελέτη τους, καθώς πρόκειται για φαινόμενα σύνθετα και πολυπαραμετρικά που δεν αντιμετωπίζονται με αναλυτική μεθοδολογία.Η παρούσα εργασία επικεντρώνεται στην αιματική ροή που αναπτύσσεται στην αορτική ρίζα κατά τη διάρκεια ενός καρδιακού κύκλου. Η προσομοίωση της λειτουργίας της αορτικής βαλβίδας και της αλληλεπίδρασής της με τα υπόλοιπα ανατομικά στοιχεία της αορτικής ρίζας συντελεί στη βελτίωση των γνώσεων παθοφυσιολογίας και στην κατανόηση της φυσιολογικής συμπεριφοράς, παρέχοντας υποστήριξη στην πρόληψη, διάγνωση και αποτελεσματική κλινική αντιμετώπιση καρδιαγγειακών ζητημάτων. Λόγω της ισχυρής αλληλεπίδρασης ρευστού - στερεού που υφίσταται στα προβλήματα εμβιομηχανικής, χρησιμοποιήθηκαν μοντέλα που περιλαμβάνουν αλγόριθμους διπλής σύζευξης (fluid structure interaction – FSI). Τα κοινά όρια στα πεδία των δύο υλικών (αίματος και ιστού) αποτελούν επιφάνειες, όπου διενεργείται μεταφορά δεδομένων διπλής κατεύθυνσης (δυνάμεων και μετατοπίσεων).Η ολοκληρωμένη επίλυση του προβλήματος απαιτεί την εύστοχη διαχείριση πολλών παραγόντων, όπως: ορθή προσέγγιση των χρονικά μεταβαλλόμενων οριακών συνθηκών, προσδιορισμό των φυσικών ιδιοτήτων των υλικών, διακριτοποίηση του χώρου και του χρόνου με τρόπο που ισορροπεί μεταξύ λεπτομέρειας και υπολογιστικού φόρτου, προσαρμογή του υπολογιστικού πλέγματος στις μεγάλες μετατοπίσεις – παραμορφώσεις, καθορισμό των κατάλληλων αριθμητικών σχημάτων που εξασφαλίζουν ευστάθεια και εγγυώνται την εύρεση λύσης, ενσωμάτωση κατάλληλων βοηθητικών μοντέλων (π.χ. υπερελαστική μηχανική συμπεριφορά ιστού βαλβίδας), εύστοχη ρύθμιση κριτηρίων σύγκλισης των επαναληπτικών διαδικασιών ώστε να επιτυγχάνεται βελτιστοποίηση μεταξύ ακρίβειας και υπολογιστικού χρόνου και τελικά έλεγχο της ορθότητας των αποτελεσμάτων.Οι χρονοσειρές των αποτελεσμάτων περιλαμβάνουν πλήθος πληροφοριών, όπως είναι η κατανομή της πίεσης και της ταχύτητας του αίματος, οι αναπτυσσόμενες διατμητικές τάσεις επί των τοιχωμάτων στο εσωτερικό του αγγείου, τα χαρακτηριστικά της κύριας ροής και των δευτερευουσών ροών που αναπτύσσονται στο πεδίο, η εντατική κατάσταση και οι παραμορφώσεις του ιστού και τα χαρακτηριστικά της διάνοιξης και σύγκλεισης των γλωχίνων της αορτικής βαλβίδας. Η σύγκριση με in vivo και in vitro πειραματικά δεδομένα δοκιμών αποδεικνύει την υψηλή αξιοπιστία της ανάλυσης βιορροών με υπολογιστικές τεχνικές, αναδεικνύοντας τες σε πολύτιμα εργαλεία διερεύνησης μη επεμβατικού χαρακτήρα.
Η συμμετοχή του παγκρέατος κατά τας τραυματικάς κακώσεις κοιλίας εις την παιδικήν ηλικίαν
Authors: Σπυριδάκης Ιωάννης
Published: November 2021

H παρούσα μελέτη αφορά 18 μικρούς ασθενείς με οξεία μετατραυματική παγκρεατίτιδα και ψευδοκύστη παγκρέατος, οι οποίοι νοσηλεύτηκαν και αντιμετωπίστηκαν συντηρητικά και χειρουργικά στην Κλινική Χειρουργικής Παίδων του Αριστοτελείου Πανεπιστημίου Θεσσαλονίκης, την περίοδο 1982-1998. Στους ασθενείς περιλαμβάνονται, 5 ασθενείς με μετατραυματική οξεία παγκρεατίτιδα και 13 ασθενείς με ψευδοκύστη παγκρέατος.Παρουσιάζεται εκτενώς η εμβρυολογία, η χειρουργική ανατομική και φυσιολογία παγκρέατος ενώ αναλύεται η διαγνωστική μεθοδολογία και η θεραπευτική αντιμετώπιση των μικρών ασθενών που περιλαμβάνονται στη μελέτη.Περιγράφονται οι χειρουργικές μέθοδοι αντιμετώπισης των κακώσεων του παγκρέατος και των ψευδοκύστεων όπως και η συντηρητική αντιμετώπιση μίας ομάδας μικρών ασθενών με οξεία μετατραυματική παγκρεατίτιδα.Αναφέρονται και αναλύονται τα αποτελέσματα και οι επιπλοκές που παρουσιάζουν οι ασθενείς των δύο ομάδων της μελέτης και εξάγονται τα τελικά συμπεράσματα.
Συμβολή στην κατασκευή και την αξιολόγηση παραγοντικών σχεδιασμών για εφαρμογές στη βιομηχανία και τις βιοεπιστήμες
Authors: Πεβερέτος Χρήστος
Published: November 2021

Στην παρούσα διδακτορική διατριβή μελετάμε την κατασκευή αποδοτικών παραγοντικών σχεδιασμών, οι οποίοι μπορούν να χρησιμοποιηθούν σε ιατρικά, αγροτικά και βιομηχανικά πειράματα. Βασικά μας εργαλεία αποτέλεσαν τα J χαρακτηριστικά των σχεδιασμών με δύο επίπεδα, όπως ορίστηκαν από τους Deng and Tang (1999), καθώς και το κριτήριο της γενικευμένης ελάχιστης απόκλισης (Generalized Minimum Aberration –GMA). Παρουσιάζουμε νέα μεθοδολογία για την κατασκευή αποδοτικών n x k blockσχεδιασμών δύο επιπέδων με n ≡ 0 4 εκτελέσεις και k ≤ 5 παράγοντες, χρησιμοποιώντας δύο ή και τέσσερα blocks θεραπειών. Επίσης, γενικεύουμε τη μεθοδολογία των J χαρακτηριστικών σε σχεδιασμούς με τρία επίπεδα και κατασκευάζουμε σχεδιασμούς τριών επιπέδων με (γενικευμένη) ελάχιστη απόκλιση για οποιοδήποτε πλήθος εκτελέσεων το οποίο είναι πολλαπλάσιο του 9 και για μέχρι και 5 παράγοντες.
Επίδραση της αλλαγής πολιτικής στην αποδοτικότητα στην οικονομική κρίση
Authors: Φαράντος Γεώργιος
Published: November 2021

Οι οικονομικές κρίσεις απειλούν τις κοινωνίες και τα άτομα. Στα σύγχρονα οικονομικά περιβάλλοντα, η τρέχουσα παγκόσμια οικονομική κρίση αναγκάζει τα κράτη να εφαρμόσουν πολιτικές για την αντιμετώπιση της. Η Ελληνική οικονομική κρίση, που συνέβη σε μερική συσχέτιση με την παγκόσμια οικονομική κρίση, προκάλεσε αρνητικές συνέπειες στην Ελληνική κοινωνία και απαίτησε από τις Ελληνικές κυβερνήσεις να εφαρμόσουν αλλαγή πολιτικής για να επιχειρήσουν να την αντιμετωπίσουν. Η αλλαγή πολιτικής σε μια οικονομική κρίση επιχειρεί να μειώσει τα κόστη και ταυτόχρονα να αυξήσει την αποδοτικότητα και με τους τρόπους αυτούς να καταπολεμήσει την ίδια την οικονομική κρίση.Η αποδοτικότητα των μονάδων μετράται με διάφορες μεθόδους από τις οποίες η Περιβάλλουσα Ανάλυση Δεδομένων (ΠΑΔ) είναι η πιο κοινά χρησιμοποιούμενη. Για την μεταβολή της αποδοτικότητας σε εκτεταμένες χρονικές περιόδους, η μέθοδος Window-DEA χρησιμοποιείται.Στην έρευνα μας μελετάμε τις πολιτικές και ειδικότερα τις πολιτικές υγείας των Ελληνικών κυβερνήσεων εκατέρωθεν της έναρξης της οικονομικής κρίσης. Εντοπίζουμε τις πολιτικές υγείας που επιχειρούν να αυξήσουν την αποδοτικότητα κατά τη διάρκεια της οικονομικής κρίσης. Υπολογίζουμε τη μεταβολή των τιμών της αποδοτικότητας σε διαφορετικές περιπτώσεις κατά την περίοδο μελέτης. Αναλύουμε την επίδραση των πολιτικών υγείας στις εισροές και τις εκροές που επηρεάζουν τις τιμές της αποδοτικότητας. Εντοπίζουμε την επίδραση των πολιτικών υγείας στη μεταβολή των τιμών της αποδοτικότητας κατά την περίοδο μελέτης και εξάγουμε χρήσιμα συμπεράσματα.
Ανάλυση δίγλωσσων διαφημίσεων στον ελληνικό τουριστικό τύπο
Authors: Χριστοδούλου Μαλαματή
Published: November 2021

Η διατριβή με θέμα «Ανάλυση δίγλωσσων διαφημίσεων στον ελληνικό τουριστικό Τύπο. Σημειωτική προσέγγιση του περιοδικού Blue», έχει ως σκοπό τη σημειωτική ανάλυση των δίγλωσσων διαφημιστικών καταχωρήσεων (ελληνικών προϊόντων/εταιρειών/υπηρεσιών στην ελληνική και στην αγγλική γλώσσα) του περιοδικού Blue της Aegean Airlines, το οποίο ορίζεται ως ερευνητικό υλικό για το χρονικό διάστημα από το 2013 έως το 2015. Συγκεκριμένα, εξετάζονται οι σχέσεις γλώσσας και εικόνας σε επίπεδο σημασιολογικών ισοτοπιών καθώς και σημειωτικά φαινόμενα που διέπουν αυτή τη σχέση στις δίγλωσσες μεταφρασμένες διαφημιστικές καταχωρήσεις του περιοδικού Blue της Aegean Airlines. Τα ερευνητικά μας ερωτήματα αφορούν α) ποιες συγκλίσεις ή αποκλίσεις υπάρχουν ανάμεσα στο αγγλικό και στο ελληνικό κείμενο (σε επίπεδο σημασιολογικών κωδίκων), β) ποιες είναι οι σχέσεις μεταξύ των δίγλωσσων γλωσσικών μηνυμάτων και του εικονικού μηνύματος και γ) σε ποιο βαθμό και με ποιους τρόπους επιχειρείται η κατασκευή ενός ελληνικού brand name. Ειδικότερα, καθώς το διαφημιστικό προϊόν αποτελεί αποτέλεσμα της συνέργειας διαφορετικών σημειωτικών συστημάτων, είναι πολυσημειωτικό, ερευνούμε: α) ποια είναι τα ποσοτικά και τα ποιοτικά χαρακτηριστικά του γλωσσικού μηνύματος (σημασιολογικές ισοτοπίες/κώδικες) στη διαφημιστική σύνθεση και εάν αυτοί οι κώδικες πριν και μετά τη μετάφρασή τους παραμένουν οι ίδιοι και ποια η συνδρομή τους στην επιτυχία του προϊόντος, β) ποια είναι τα ποσοτικά και τα ποιοτικά χαρακτηριστικά των εικονικών κωδικοποιημένων και μη κωδικοποιημένων μηνυμάτων (εικονικές ισοτοπίες/κώδικες) στη διαφημιστική σύνθεση και ποια η συνδρομή τους στην επιτυχία του προϊόντος και γ) εάν υπάρχουν άλλες σημειωτικές επιλογές όπως η διακειμενικότητα, η διασημειωτικότητα, αγκύρωση κ.α. που να χρησιμοποιούνται από τους διαφημιστές για να συνεπικουρήσουν στην επιτυχία του διαφημιστικού προϊόντος. Η μελέτη των σημασιολογικών ισοτοπιών ή αλλιώς σημειωτικών κωδίκων γίνεται τόσο σε ποιοτικό όσο και σε ποσοτικό επίπεδο, χρησιμοποιώντας την περιγραφική στατιστική και την ερμηνευτική συνάρτηση μεταξύ τους, με σκοπό την ανάδειξη των επαναλήψεων και τον εντοπισμό των κυρίαρχων κωδίκων των δίγλωσσων διαφημίσεων ελληνικών εταιρειών/προϊόντων. Για το σκοπό αυτό, έχουν αναπτυχθεί, μέθοδοι πινακοποίησης των δεδομένων, μέθοδοι γραφικής παρουσίασης των δεδομένων, αριθμητικά περιγραφικά μέτρα με στόχο στην περίπτωσή μας να οπτικοποιήσουμε την επανάληψη της εμφάνισης, αλλά και της απουσίας. Η καινοτομία της έρευνας έγκειται στην πρόταση μιας μεθόδου, ενός μεθοδολογικού εργαλείου για την αναγνώριση, την κατηγοριοποίηση, αλλά και την ανάλυση των εμφανιζόμενων σημασιολογικών ισοτοπιών του ελληνικού κόσμου/πολιτισμού σε γλωσσικά και μη γλωσσικά κείμενα, σε δίγλωσσες διαφημίσεις ελληνικών εταιρειών-προϊόντων στον έντυπο τουριστικό περιοδικό Τύπο.
Κεραμική από την οικοδομική νησίδα του υαλουργείου της παλαιοχριστιανικής πόλης των Φιλίππων
Authors: Ζαχαριάδης Σταύρος
Published: November 2021

Η πόλη των Φιλίππων αποτελεί ένα από τα σημαντικότερα – και το καλύτερα διατηρημένο – ανεσκαμμένα αστικά σύνολα της ύστερης αρχαιότητας στον βορειοελλαδικό χώρο. Το κτήριο που καταλαμβάνει το μεγαλύτερο μέρος μιας ολόκληρης οικοδομικής νησίδας στα βορειοανατολικά της τειχισμένης πόλης, λειτουργεί αδιάληπτα τουλάχιστον από τον 3ο αιώνα μέχρι και τον 7ο. Κατασκευάζεται αρχικά ως ένα πολυτελές οίκημα, ενώ στις επόμενες φάσεις του μετατρέπεται σε εργαστηριακό χώρο, φιλοξενώντας και ένα υαλουργείο Η κεραμική από το κτήριο αυτό αποτελείται, σε μεγάλο ποσοστό, από εισηγμένα προϊόντα όλων σχεδόν των γνωστών κέντρων παραγωγής της περιόδου αυτής, αλλά και μεγάλη ποσότητα αγγείων τα οποία θα πρέπει μάλλον να αποδοθούν σε κάποιο τοπικό κέντρο. Μεταξύ των τοπικών προϊόντων θα πρέπει να συμπεριληφθούν και αρκετά παραδείγματα εφυαλωμένης κεραμικής, που παράγεται πιθανότατα από τα ίδια εργαστήρια, αλλά και ένα μικρό ποσοστό χειροποίητων αγγείων που αντιπροσωπεύουν την πιο όψιμη φάση του χώρου. Παρουσιάζονται τύποι και παραγωγές που μέχρι τώρα δεν είχαν επισημανθεί ή είχαν ελάχιστα μελετηθεί στην περιοχή και διευρύνουν τις γνώσεις μας για την τοπική παραγωγή, για το εμπορικό δίκτυο που συνδέει την πόλη με την υπόλοιπη Μεσόγειο, αλλά και για τους μετασχηματισμούς που σημειώνονται στην οικονομική δραστηριότητά πόλης από την ύστερη ρωμαϊκή εποχή μέχρι τους πρώιμους βυζαντινούς χρόνους.
Φιλοσοφία και Παιδεία στο έργο του Βασιλείου Τατάκη
Authors: Φούκας Παναγιώτης
Published: November 2021

Στόχος μου υπήρξε η μελέτη της πρωτότυπης φιλοσοφικής σκέψεως του φιλολόγου, φιλοσόφου και παιδαγωγού Βασιλείου Ν. Τατάκη (1896-1986) και η εξέταση αν και με ποιους τρόπους θα μπορούσε αυτή να αποτελέσει πρόταση παιδείας σήμερα. Ο Β.Ν. Τατάκης σκιαγραφεί μια πορεία πνευματικής ανόδου του ανθρώπου διά μέσου του φιλοσοφείν, όπου φιλοσοφία, θεολογία και παιδαγωγική συμπλέκονται δημιουργικά. Εξετάζονται οι επιρροές που δέχθηκε ο φιλόσοφος, ο οποίος εμπνέεται εξ ίσου από τον Πλάτωνα και τον νεοπλατωνισμό, καθώς και από την χριστιανική σκέψη, πρωτίστως από τους μεγάλους Καππαδόκες Πατέρες της Εκκλησίας, και ο τρόπος με τον οποίο διαλέγεται στο έργο του με τον Χριστιανισμό, αξιολογώντας αυτόν ως μοναδικό δείγμα πνευματικής ολοκλήρωσης του ανθρώπου. Η σύζευξη αρχαίας ελληνικής φιλοσοφίας και χριστιανικής διδασκαλίας ως πηγή μιας φιλοσοφικοπαιδαγωγικής πρότασης είναι το κατ’ εξοχήν χαρακτηριστικό της σκέψης του Τατάκη, σύμφωνα με την οποία ο άνθρωπος καλείται να πραγματώνει τα ιδανικά του φιλοσόφου και του Αγίου.
Βελτίωση των κοινωνικών και συναισθηματικών δεξιοτήτων εφήβων μαθητών με διαταραχή του φάσματος του αυτισμού
Authors: Καλύβεζα Σταματίνα
Published: November 2021

Οι έφηβοι με ΔΑΦ υψηλής λειτουργικότητας φοιτούν σε σχολείο γενικής αγωγής κυρίως επειδή θεωρείται ότι μπορούν να ανταπεξέλθουν στις απαιτήσεις του αναλυτικού προγράμματος σπουδών, να επωφεληθούν από τις προσδοκίες των εκπαιδευτικών σε ένα εκπαιδευτικό περιβάλλον που μπορεί να αποτελέσει μεγαλύτερη πρόκληση από αυτό του ειδικού σχολείου αλλά και από την ομάδα των συνομηλίκων που μπορούν να λειτουργήσουν ως πρότυπο συμπεριφοράς. Φαίνεται όμως ότι η φυσική παρουσία και μόνο των εφήβων με ΔΑΦ δεν εξασφαλίζει τη βελτίωση των κοινωνικών και συναισθηματικών τους δεξιοτήτων. Αντιθέτως, στα γενικά σχολεία που τοποθετήθηκαν έφηβοι με ΔΑΦ χωρίς ταυτόχρονη εφαρμογή στοχευμένων παρεμβάσεων αποδεικνύεται ότι οι τα κοινωνικά τους ελλείμματα και οι συναισθηματικές δυσκολίες αυξήθηκαν. Συνεπώς κρίνεται αναγκαία η εφαρμογή κατάλληλων παρεμβάσεων. Σκοπός της παρούσας έρευνας είναι να αξιολογήσει την αποτελεσματικότητα πρωτότυπης εκπαιδευτικής παρέμβασης για την καλλιέργεια και γενίκευση κοινωνικοσυναισθηματικών συμπεριφορών και τη μείωση της μοναξιάς & της κοινωνικής δυσαρέσκειας εφήβων με ΔΑΦ στο γενικό σχολείο. Στο πλαίσιο της παρέμβασης που βασίστηκε στις ιδιοσυγκρασιακές ανάγκες των μαθητών και διεξήχθη στο σχολείο (σε νατουραλιστικό πλαίσιο) αξιοποιήθηκαν βασικές αρχές του εκπαιδευτικού προγράμματος («Κύκλος Κοινωνικής Αλληλεπίδρασης») (“Circle Time”) και του δικτύου συνομηλίκων (Peer Network). Ο ατομικός πειραματικός σχεδιασμός με πολλαπλές γραμμές βάσης ανά συμμετέχοντα αποτέλεσε το πειραματικό σχέδιο της έρευνας. Τα ευρήματα της παρούσας έρευνας κατέδειξαν ότι η συνδυαστική παρέμβαση (Peer Network-«Circle Time») βασισμένη στις εξατομικευμένες ανάγκες των 3 εφήβων με ΔΑΦ υψηλής λειτουργικότητας σε νατουραλιστικό πλαίσιο (στο σχολείο) μπορεί να βελτιώσει τις κοινωνικές και συναισθηματικές τους δεξιότητες, να ενισχύσει τη γενίκευσή τους σε διαφορετικό πλαίσιο και να μειώσει το αίσθημα της μοναξιάς & της κοινωνικής δυσαρέσκειας στο σχολείο.
Η βαριά αμέλεια στο Ιδιωτικό Δίκαιο
Authors: Σακκόπουλος Παναγιώτης
Published: November 2021

Για την καθίδρυση αστικής ευθύνης, σύμφωνα με τις θεμελιώδεις διατάξεις του αστικού κώδικα και βάσει του εφαρμοζόμενου συστήματος υποκειμενικής ευθύνης, αρκεί κατά κανόνα οποιαδήποτε μορφή πταίσματος. Εμφαίνεται, λοιπόν, εκ πρώτης όψεως πως η έννοια της βαριάς αμέλειας είναι νομικά αδιάφορη. Σκοπός της παρούσας διατριβής είναι η ανάδειξη του τεράστιου επιστημονικού ενδιαφέροντος, των θεωρητικών πτυχών και της ύψιστης πρακτικής αξίας της βαριάς αμέλειας. Στον πυρήνα της μελέτης εντοπίζεται η προσπάθεια σαφούς οριοθέτησης και ακριβούς εννοιολογικού προσδιορισμού της έννοιας της βαριάς αμέλειας, πλαισιωμένη με όσο το δυνατόν πιο συνοπτική, συνάμα, όμως, περιεκτική και κατά το δυνατόν πειστική σφαιρική ανάλυση όλων των αναπτυχθεισών για την εν λόγω έννοια θεωριών.
Ο ρόλος του Parvovirus B19 στον καρκίνο του θυρεοειδούς αδένα
Authors: Νασίκας Δημήτριος
Published: November 2021

Κατά την τελευταία δεκαετία, ένας αναδυόμενος αριθμός μελετών επιχειρεί να διερευνήσει το ρόλο του Παρβοϊού Β19 (B19V) στην καλοήθη και κακοήθη θυρεοειδική νόσο. Ωστόσο, μέχρι σήμερα δεν υφίστανται σαφείς αποδείξεις σχετικά με την παρουσία του του Παρβοϊού Β19 στα καρκινικά κύτταρα του θυρεοειδούς αδένα αλλά και τα φυσιολογικά κύτταρα του θυρεοειδούς, και έτσι δεν υπάρχουν επαρκή δεδομένα που να συσχετίζουν τον Παρβοϊό Β19 με την παθολογία του θυρεοειδούς. Στην παρούσα μελέτη, διερευνήσαμε την παρουσία του του Παρβοϊού Β19 τόσο σε μη φυσιολογικά όσο και σε φυσιολογικά δείγματα θυρεοειδικού ιστού ασθενών μετά από ολική θυρεοειδεκτομή, καθώς και στο βαθμό που αυτό το φαινόμενο εμφανίζεται σε μια ομάδα πληθυσμού ενός τριτοβάθμιου τμήματος Χειρουργικής Ογκολογίας. Εξετάσαμε 41 δείγματα τόσο μη φυσιολογικού όσο και παρακείμενου φυσιολογικού θυρεοειδικού ιστού από ασθενείς που υποβλήθηκαν σε ολική θυρεοειδεκτομή (με κακοήθη ή καλοήθη προεγχειρητική διάγνωση) εντός μιας περιόδου 3 ετών. Η γονιδιακή αλληλουχία του ιού Parvovirus Β19 αναλύθηκε με Real-Time PCR. Η θυρεοειδίτιδα του Hashimoto, το μέγεθος του θυρεοειδούς αδένα, το μέγιστο μέγεθος του κυρίαρχου όζου του θυρεοειδούς αδένα καθώς και το φύλο και η ηλικία των ασθενών αξιολογήθηκαν επίσης σε σχέση με την παρουσία του Παρβοϊού Β19. Το γονιδίωμα του Παρβοϊού Β19 ανιχνεύθηκε σε 21 από τα 41 (51,2%) δείγματα θυρεοειδικού ιστού. Δεν παρατηρήθηκε στατιστικά σημαντική διαφορά όσον αφορά στο φύλο, στην ηλικία, στη μετεγχειρητική διάγνωση, στη διαμέτρου του όζου του θυρεοειδούς αδένα, στο βάρος και την παρουσία πολυεστιακής νόσου. Η συσχέτιση μεταξύ της επίπτωσης της θυρεοειδίτιδας Hashimoto και της απουσίας του γονιδιώματος του Παρβοϊού Β19 ήταν στατιστικά σημαντική. Τα ευρήματά μας έδειξαν αυξημένη παρουσία του DNA του Παρβοϊού Β19 σε θυρεοειδικό ιστό στον πληθυσμό που εξετάστηκε. Ο πραγματικός ρόλος του ιού και οι πιθανές συνέπειές του στην ανάπτυξη ή την εξέλιξη των θυρεοειδών νόσων πρέπει να διευκρινιστούν περαιτέρω. Απαιτούνται μεγαλύτερες προοπτικές μελέτες για την αποσαφήνιση του ρόλου της θυρεοειδίτιδας του Hashimoto αλλά και της γεωγραφικής ενδημικότητας του Παρβοϊού Β19 και ο ρόλος τους στην θυρεοειδική νόσο.
Διερεύνηση στρατηγικών και επιχειρησιακών παραγόντων στην αποτελεσματική λειτουργία των Εθνικών Ολυμπιακών Ακαδημιών
Authors: Σαλέπη Παρασκευή
Published: November 2021

Η παρούσα διδακτορική διατριβή εστιάζει στους στρατηγικούς και επιχειρησιακούς παράγοντες που επηρεάζουν και ρυθμίζουν τη λειτουργία των 149 Εθνικών Ολυμπιακών Ακαδημιών (ΕΟΑ) οι οποίες έχουν συσταθεί παγκοσμίως. Συγκεκριμένα ερευνώνται: α) η συστηματική αποτίμηση της εύρυθμης ή μη λειτουργίας των ΕΟΑ β) το μοντέλο διακυβέρνησης αυτών γ) ο βαθμός αυτονομίας ή και εξάρτησής τους σε θέματα οργανωτικών πόρων δ) τα δίκτυα που έχουν αναπτυχθεί για την επιτέλεση της αποστολής τους και των παρεχόμενων υπηρεσιών τους ε) η συμβολή τόσο της Διεθνούς Ολυμπιακής Επιτροπής όσο και της Διεθνούς Ολυμπιακής Ακαδημίας οι οποίοι αποτελούν κυρίαρχους οργανισμούς στο θεσμικό περιβάλλον των ΕΟΑ. Μελετήθηκε το μοντέλο διακυβέρνησης των ΕΟΑ, ενώ για την προσέγγιση ζητημάτων οργανωσιακής διακυβέρνησης χρησιμοποιήθηκαν η θεωρία των ενδιαφερόμενων μερών, η θεσμική θεωρία, η θεωρία της εξάρτησης από τους πόρους και οι δια-οργανωτικές σχέσεις. Πραγματοποιήθηκε αρχειακή έρευνα μαζί με ένα σύνολο διερευνητικών ημι-δομημένων συνεντεύξεων με 20 γνώστες των θεμάτων: (4) από τη ΔΟΕ, (2) από τη ΔΟΑ , (9) από τις ΕΟΑ και από (5) Ακαδημαϊκούς. Η αρχειακή έρευνα και η θεματική ανάλυση των δεδομένων από τις συνεντεύξεις, παρείχαν θέματα που ενσωματώθηκαν στο ερωτηματολόγιο το οποίο συμπλήρωσαν οι διευθυντές των ΕΟΑ (ποσοστό συμμετοχής 67,8% - 99 από τις 146 σε λειτουργία ΕΟΑ). Τα συμπεράσματα που προκύπτουν αφορούν: α) τη συμβολή της ΔΟΕ και της ΔΟΑ για την αντιμετώπιση των θεμάτων τα οποία αποδείχθηκε ότι παρακωλύουν το έργο των ΕΟΑ, β) τις τακτικές υιοθέτησης χρηστής διακυβέρνησης, γ) τις βελτιωτικές δράσεις ως προς το μοντέλο διακυβέρνησης που χρησιμοποιείται στη πλειοψηφία των ΕΟΑ. Εντοπίστηκαν, οι στρατηγικές συμμαχίες και η συγκρότηση δικτύων που έχουν δημιουργηθεί, και προτάθηκαν τρόποι σχετικά με την εύρυθμη λειτουργία των ΕΟΑ σε βάθος χρόνου.
Καινοτόμες εκπαιδευτικές προσεγγίσεις στις Βιοεπιστήμες
Authors: Καλτσίδης Χρήστος
Published: November 2021

Η χρήση της τεχνολογίας στην Εκπαίδευση αποτελεί μια συνηθισμένη πρακτική που αποκτά ολοένα και μεγαλύτερο ρόλο καθώς εμφανίζονται νέες μέθοδοι και εργαλεία και η τεχνολογία εξελίσσεται. Ταυτόχρονα, οι Φυσικές Επιστήμες και ιδιαίτερα η Βιολογία, αποτελεί ένα πεδίο όπου η κατανόηση των βιολογικών μηχανισμών δεν είναι πάντοτε εύκολη για τους εκπαιδευόμενους. Τα τελευταία χρόνια παρουσιάζεται ιδιαίτερη ανάπτυξη στον τομέα της εικονικής πραγματικότητας και ειδικότερα στη χρησιμοποίηση μοντέλων εξομοίωσης, καθώς εκτιμάται ότι βοηθούν στην καλύτερη κατανόηση των βιολογικών μηχανισμών. Η παρούσα διατριβή έχει ως σκοπό να καταγράψει και να αξιολογήσει τη μαθησιακή εμπειρία που αναδύεται μέσα από τη χρήση εφαρμογών εικονικής πραγματικότητας και τις διαφορές που υπάρχουν με τις παραδοσιακές μεθόδους. Για το σκοπό αυτό πραγματοποιήθηκε μια εμπειρική έρευνα μεικτών μεθόδων σε 51 φοιτητές και φοιτήτριες του Τμήματος Μοριακής Βιολογίας και Γενετικής του Δημοκριτείου Πανεπιστημίου Θράκης αξιοποιώντας την Εικονική Πραγματικότητα στη διδασκαλία του μαθήματος Μέθοδοι Μοριακής Βιολογίας. Καταγράφηκαν οι ανάγκες και οι αντιδράσεις των φοιτητών στη χρήση εφαρμογών εικονικής πραγματικότητας και επιπλέον, λόγω της βιωματικής εμπειρίας αυτής της τεχνολογίας, καταγράφηκαν τα συναισθήματα τα οποία βιώνουν κατά τη διάρκεια της χρήσης λογισμικών εικονικής πραγματικότητας αλλά και η εν γένει στάση τους απέναντι σε παρόμοιες τεχνολογικές προτάσεις. Φυσικά, η αξιοποίηση μιας νέας τεχνολογίας στην εκπαίδευση εμπεριέχει διάφορα οφέλη, εμπόδια και κινδύνους τα οποία θα πρέπει να ληφθούν υπόψη στο πλαίσιο της αξιοποίησης της εικονικής πραγματικότητας στο πεδίο της Βιολογίας. Επιπλέον, ζητήθηκε η συνδρομή μελών ΔΕΠ σε σχετικά επιστημονικά αντικείμενα ώστε να διερευνηθεί η διάσταση των διδασκόντων και να αξιοποιηθεί η εμπειρία τους.Τα αποτελέσματα της έρευνας έδειξαν ότι υπάρχει μεγάλος ενθουσιασμός και ευχαρίστηση από την πλευρά των συμμετεχόντων και ότι η αξιοποίηση της τεχνολογίας με αυτό τον τρόπο αυξάνει το κίνητρό τους για συμμετοχή και μάθηση. Οι διδάσκοντες από την πλευρά τους αναγνωρίζουν τα οφέλη που προσφέρει η συγκεκριμένη μέθοδος διδασκαλίας και θεωρούν ότι με την κατάλληλη υποστήριξη σε εξοπλισμό και εργαστηριακό προσωπικό θα μπορούσε να αποτελέσει μια αποτελεσματική μέθοδος για την εργαστηριακή εκπαίδευση των φοιτητών.
Σύνθεση και μελέτη C-γλυκοπυρανοζιτών με πιθανή φαρμακολογική δράση
Authors: Μαυρέας Κωνσταντίνος-Φιοραβάντες
Published: November 2021

Στόχος της παρούσας διατριβής ήταν η σύνθεση νέων, μεταβολικά σταθερών αναστολέων της φωσφορυλάσης του γλυκογόνου (GP), ενός ενζύμου με κεντρικό ρόλο στην ομοιόσταση της γλυκόζης, του οποίου η υπερλειτουργία έχει συνδεθεί με παθολογικά σύνδρομα όπως ο σακχαρώδης διαβήτης τύπου 2 και ο καρκίνος. Για το σκοπό αυτό, αναπτύχθηκαν συνθετικές μεθοδολογίες που έδωσαν πρόσβαση σε δύο νέες οικογένειες πιθανών αναστολέων. Οι νέες ενώσεις είναι ανάλογα ισχυρών αναστολέων, με δομή Ν2-αρυλο-υποκατεστημένων β-D-γλυκοπυρανοζυλοκυτοσινών, που έχουν παρασκευαστεί στο εργαστήριό μας, στα οποία έχει αντικατασταθεί ο ευαίσθητος ακεταλικός γλυκοζιτικός δεσμός. Συγκεκριμένα, παρασκευάστηκαν (α) C-β-D-γλυκοπυρανόζυλο-ανάλογα των ενώσεων οδηγών, συμπεριλαμβανομένων των 5-(β-D-γλυκοπυρανοζυλο)- παραγώγων της ουρακίλης, ισοκυτοσίνης και 2-μεθυλοθειοπυριμιδιν-4(3Η)-όνης και των N2-υποκατεστημένων με ακριδ-9-ον-2-υλο-, ακριδ-9-ον-2-υλο-1-μεθυλο- και 1,3-διυδροβενζο[d]ιμιδαζολ-2-ον-5-υλο- παραγώγων της 5-β-D-γλυκοπυρανοζυλοϊσοκυτοσίνης. Το συνθετικό πρωτόκολλο συμπεριλάμβανε την οργανομεταλλική σύζευξη κατάλληλα προστατευμένης D-γλυκονο-δ-λακτόνης και παραγωγοποιημένων πυριμιδινών, αναγωγή του ενδιαμέσου μέσω τριαλκυλοσιλανίων παρουσία οξέων Lewis και υποκατάσταση από αρυλαμίνες, κάτω από όξινες συνθήκες, μετά από κατάλληλη τροποποίηση των προστατευτικών ομάδων. Επίσης παρασκευάστηκαν: (β) καρβοκυκλικά ινοσιτολυλο-ανάλογα των ενώσεων οδηγών συμπεριλαμβανομένων των 2-δεοξυ-scyllo-ινοσιτολ-2-υλο- και 6-δεοξυ-DL-chiro-ινοσιτολυλο- παραγώγων της ουρακίλης και των N4-υποκατεστημένων με ακριδ-9-ον-4-υλο-, και 1,3-διυδροβενζο[d]ιμιδαζολ-2-ον-5-υλο- παραγώγων της 6-δεοξυ-DL-chiro-ινοσιτολυλοκυτοσίνης. Η σύνθεση βασίστηκε στη σύζευξη κατάλληλα προστατευμένων και παραγωγοποιημένων ινοσιτολών και πυριμιδίνης, ακολουθούμενη από παρόμοια υποκατάσταση από αρυλαμίνες, κάτω από όξινες συνθήκες. Οι νέες ενώσεις υποβλήθηκαν σε κινητικές μελέτες και βρέθηκαν να αναστέλλουν τη δράση της GP. Βάσει σύγκρισης με τις ενώσεις-οδηγούς και με τη χρήση θεωρητικής διαμορφωτικής μελέτης, πραγματοποιήθηκε μια αρχική ανάλυση της σχέσης δομής-δράσης των νέων ενώσεων. Οι ισχυρότεροι από τους νέους αναστολείς υποβλήθηκαν επίσης σε μελέτες κυτταροτοξικότητας σε καρκινικά κύτταρα, όπου παρατηρήθηκε για πρώτη φορά κυτταροστατική δράση αναστολέων του καταλυτικού κέντρου της GP.
Ο Ιστός ως πεδίο γραμματισμού στην εκπαίδευση
Authors: Μπουγατζέλη Ευαγγελία
Published: November 2021

Βασικός σκοπός της παρούσας μελέτης είναι η διερεύνηση των πρακτικών μέσω των οποίων εκπαιδευόμενοι (φοιτητές) εκπαιδευτικοί αναζητούν, αξιολογούν και χρησιμοποιούν ιστοπληροφορίες, ως άτομα και ως εκπαιδευτικοί. Για τη βέλτιστη εξυπηρέτηση του σκοπού αυτού, σχεδιάστηκε και υλοποιήθηκε συγχρονική μελέτη μεικτών μεθόδων έρευνας. Μέσω μεθοδολογικής τριγωνοποίησης, αξιοποιήθηκαν συγκεκριμένα, δομημένη μη συμμετοχική παρατήρηση, ερωτηματολόγιο και ημιδομημένη συνέντευξη. Στην έρευνα συμμετείχαν 33 τελειόφοιτοι του ΠΤΔΕ του ΑΠΘ. Τα ευρήματα της παρούσας έρευνας αναδεικνύουν την σχεδόν παντελή απουσία κριτικής προσέγγισης της ιστοπληροφόρησης. Συνολικά και ανεξάρτητα από το σκοπό και τη συνθετότητα των ιστοαναζητήσεων, οι φοιτητές εστιάζουν γενικά σε βραχυπρόθεσμους στόχους, χωρίς διάθεση περαιτέρω διερεύνησης. Βασίζονται αποκλειστικά σε μία εμπορική μηχανή αναζήτησης, την Google, και αποκτούν πρόσβαση κυρίως σε μη εκπαιδευτικό και επιστημονικό περιεχόμενο. Επιπλέον, επιλέγουν και αξιολογούν ιστοπληροφορίες προκρίνοντας ένα επιφανειακό ξεφύλλισμα στοιχείων μορφής και σχεδίασης, παρά μια ενδελεχή εξέταση της προέλευσης και αξιοπιστίας του περιεχομένου. Από την άλλη, εμφανίζονται έτοιμοι να αξιοποιήσουν διδακτικά ιστοπληροφορίες αυτούσιες και κυρίως χωρίς να τις θέτουν υπό κρίση ή/και αμφισβήτηση, ούτε οι ίδιοι, ούτε με τους μαθητές τους. Η παρούσα αναλυτική χαρτογράφηση των πρακτικών ιστοπληροφόρησης, μπορεί να συμβάλλει στο σχεδιασμό και εφαρμογή παιδαγωγικών παρεμβάσεων ώστε οι φοιτητές και μελλοντικοί εκπαιδευτικοί να αξιοποιούν τον Ιστό σε εκπαιδευτικά περιβάλλοντα, ως μέσο όχι απλά άντλησης πληροφοριών, αλλά ως πεδίο καλλιέργειας κριτικής στάσης απέναντι στα μηνύματά τους και στους φορείς τους.
The role of infrastructure for economic growth
Authors: Αράχωβας Χαράλαμπος
Published: November 2021

Σύμφωνα με τη βιβλιογραφία, οι υποδομές αυξάνουν την παραγωγικότητα, μειώνουν το κόστος παραγωγής, προσελκύουν επιχειρήσεις και παραγωγικούς συντελεστές και ενισχύουν το παραγόμενο προϊόν. Ωστόσο, δεν λείπουν και οι επικριτές οι οποίοι χαρακτηρίζουν τις θετικές επιπτώσεις των υποδομών στη μεγέθυνση αμφισβητήσιμες, στηριζόμενοι κυρίως σε οικονομετρικές προκλήσεις, στο μέγεθος της επένδυσης, στη στην επιλογή της υπό εξέτασης περιόδου κλπ. Η παρούσα διατριβή φιλοδοξεί στο να φωτίσει λίγο το ενδιαφέρον ερώτημα σχετικά με τον αντίκτυπο των υποδομών/ δημοσίου κεφαλαίου στην οικονομική μεγέθυνση, συμβάλλοντας στη συζήτηση σχετικά με το «Γρίφο των Υποδομών». Επιπλέον, στους στόχους της παρούσας προσπάθειας περιλαμβάνεται η αξιολόγηση της ευρωπαϊκής περιφερειακής πολιτικής μέσα από την ανάλυση των επιπτώσεων των υποδομών σε τρεις χώρες της Νοτίου Ευρώπης (Ελλάδας, Ιταλίας και Ισπανίας) με διαφορετικό απόθεμα δημοσίου κεφαλαίου, ενώ επίσης φιλοδοξεί να διαπιστώσει αν η χρήση νέων, περισσότερο αξιόπιστων, δεδομένων θα επηρεάσει τα τελικά συμπεράσματα. Ως εκ τούτου, χρησιμοποιήθηκαν δεδομένα σε περιφερειακό επίπεδο ώστε να αυξηθούν οι διαθέσιμες παρατηρήσεις και να διαπιστωθούν τυχόν διαπεριφερειακές διαφοροποιήσεις, πρακτική που ενισχύει την αξιοπιστία στην ανάλυση. Επιπρόσθετα, επελέγησαν δεδομένα από διεθνώς αναγνωρισμένες πηγές με σκοπό τη βελτίωση της συγκρισιμότητας των στατιστικών στοιχείων αλλά και την απαλλαγή του δείγματος από ασυνέχειες που προκύπτουν από τον τρόπο συλλογής των στοιχείων. Περιλήφθησαν όλα τα είδη των υποδομών που ήταν διαθέσιμα ανά χώρα για τον εντοπισμό του ολιστικού αποτελέσματος του δημοσίου κεφαλαίου πάνω στο προϊόν. Ειδικά για την Ελλάδα, καταγράφηκαν τα δεδομένα για τις υποδομές ενώ κατασκευάστηκε νέα σχετική χρονοσειρά με τη μέθοδο της Συνεχούς Απογραφής (Perpetual Inventory Method - ΡΙΜ). Η εκτίμηση των χρονοσειρών έγινε με τη βοήθεια μιας τύπου Cobb-Douglas συνάρτησης παραγωγής σε διάφορες μορφές. Τα αποτελέσματα έδειξαν ότι οι υποδομές είναι στατικά σημαντικές για όλες τις χώρες και είναι συμβατά με εκείνα άλλων ερευνών. Δεν λείπουν οι διαφοροποιήσεις μεταξύ των χωρών, με την Ιταλία να παρουσιάζει τις χαμηλότερες ελαστικότητες μεταξύ των χωρών της Νοτίου Ευρώπης. Τα παραπάνω αποτελέσματα συνηγορούν ότι υπάρχει ακόμα χώρος για περαιτέρω έρευνα με έμφαση στην εκτίμηση των επιπτώσεων των υποδομών σε περιφερειακό επίπεδο, ή στον αν μεταβάλλεται ο αντίκτυπος του δημόσιου κεφαλαίου στο προϊόν ανά είδος/ κατηγορία υποδομών. Φυσικά, τα αποτελέσματα που θα προκύψουν από την αξιοποίηση διαφορετικών οικονομετρικών τεχνικών ενέχουν μεγάλη σημασία στη διερεύνηση της σχέσης υποδομών και μεγέθυνσης. Τέλος, δεν θα πρέπει να αποκλείεται η ανάλυση ζητημάτων όπως υποδομές και διαφθορά, η χρήση φυσικών μεγεθών αντί νομισματικών, η αναζήτηση νέων τρόπων χρηματοδότησης των υποδομών, ή οι περιβαλλοντικές προκλήσεις κ.ά.
Solving Fundamental Problems in Hostile Networks
Authors: Γιαχούδης Νικόλαος
Published: November 2021

Σε αυτή τη διατριβή μελετάμε τρία βασικά προβλήματα σε περιβάλλοντα εχθρικών δικτύων. Το έργο μας βρίσκεται στον τομέα της Θεωρητικής Πληροφορικής και ειδικότερα στον τομέα των Κατανεμημένων Υπολογισμών. Σχεδιάζουμε κατανεμημένους αλγόριθμους και αποδεικνύουμε την ορθότητα και την υπολογιστική πολυπλοκότητά τους για τα ακόλουθα προβλήματα. Μελετάμε πώς πανομοιότυποι πράκτορες που κινούνται αυτόνομα σε ένα δίκτυο και έχουν μόνο τοπικές πληροφορίες για το περιβάλλον, μπορούν να συγκεντρωθούν σε έναν κόμβο ενός δικτύου παρά την παρουσία ενός εχθρικού κινητού πράκτορα που μπορεί να εμποδίσει τους πράκτορες να επισκεφθούν έναν κόμβο του δικτύου. Μελετάμε επίσης πώς ένας αριθμός πρακτόρων που κινούνται αυτόνομα και έχουν μόνο τοπικές πληροφορίες σχετικά με το περιβάλλον, ενδέχεται να καθαρίσουν συλλογικά ένα δίκτυο στο οποίο υπάρχει ένας ιός ικανός να μολύνει μια περιοχή του δικτύου. Τέλος, μελετάμε πώς πράκτορες που κινούνται αυτόνομα σε ένα δίκτυο μπορούν να μάθουν ένα μήνυμα που αρχικά το γνωρίζει μόνο ένας πράκτορας, παρά το γεγονός ότι οι πράκτορες δεν μπορούν να επικοινωνήσουν από απόσταση, δεν μπορούν να αφήσουν μηνύματα σε κόμβους του δικτύου και η οποιαδήποτε ακμή του δικτύου ενδέχεται να αποτύχει απρόβλεπτα ανά πάσα στιγμή. Τα παραπάνω προβλήματα συχνά χρειάζεται να επιλυθούν ως πρώιμο βήμα για την επίλυση άλλων προβλημάτων σε κατανεμημένα περιβάλλοντα. Μερικά από αυτά τα προβλήματα έχουν μελετηθεί προηγουμένως είτε σε ασφαλή περιβάλλοντα ή όταν υπάρχουν στατικές εχθρικές οντότητες. Εδώ διερευνούμε πιο γενικά μοντέλα στα οποία είτε υπάρχουν στο δίκτυο εχθρικοί κινητοί πράκτορες, είτε μια εχθρική συμπεριφορά μπορεί να εξαπλωθεί στους κόμβους του δικτύου ή πολλά απρόβλεπτα σφάλματα μπορούν να προκύψουν στο δίκτυο. Αποδεικνύουμε κάτω φράγματα στον αριθμό των κινητών πρακτόρων που είναι απαραίτητοι για την επίλυση των προβλημάτων και σχεδιάζουμε βέλτιστους αλγόριθμους που ικανοποιούν τα κάτω φράγματα. Δείχνουμε πώς αυτά τα τρία σημαντικά προβλήματα μπορούν να επιλυθούν αποδοτικά σε πολύ εχθρικά περιβάλλοντα από αυτόνομους κινητούς πράκτορες που έχουν πολύ περιορισμένους πόρους (π.χ. πολύ λίγη μνήμη και χωρίς αρχικές γνώσεις για το περιβάλλον) και δυνατότητες (π.χ., χωρίς επικοινωνία από απόσταση και χωρίς αισθητηριακές ικανότητες). Επειδή στις περισσότερες περιπτώσεις τα μοντέλα μας είναι πολύ αδύναμα, ελπίζουμε ότι οι τεχνικές μας μπορούν να επεκταθούν για να χειριστούν διαφορετικά προβλήματα και να αυξήσουν συστηματικά τις γνώσεις μας σε εξαιρετικά κακόβουλα περιβάλλοντα όπου η εχθρική συμπεριφορά μπορεί να επηρεάσει μεγάλες και μερικές φορές απομακρυσμένες περιοχές του περιβάλλοντος.